ياسمينا

ياسمينا ناصر العلوانى ، هى مطربة مصرية من محافظة الاسماعيليه. لقبوها بكوكب الشرق الصغيرة عشان ادائها القوى لأغانى ام كلثوم. اشتهرت بعد ما شاركت فى برنامج المواهب آرابز جوت تالنت فى موسمه الرابع و كسبت  بالباز الدهبى ووصلت للنهائي.

 بدايتها الفنية 
بدت ياسمينا الغنا فى سن 12 سنة لماانضمت لفرقة المزيكا العربية بقصر ثقافة الاسماعيليه. بعدين انضمت الى الفرقة القومية للمزيكا العربية بقيادة المايسترو سليم سحاب عشان تصير أصغر طفلة معتمدة استثنائيا على مستوى جمهورية مصر وده فى عمر 12 سنة و كان السن المسموح بدون استمدح هو 18 سنة.
غنت ياسمينا تحت اشراف المايسترو كتير من الاغانى وشاركت فى كتير من الحفلات فى مصر. مثلا حفلات فى دار الاوبرا المصرية ، قصر ثقافة الاسماعليه ، مركز الفنون ومسرح الجمهورية مع المايسترو سليم سحاب.كمان  كسبت  بجوايز تكريمية من جهات حكومية رسمية و بالخصوص
فى بعض حفلاتها كان المايسترو سليم سحاب يعمل ليها مقدمة قبل ما تغنى عشان يمدح صوتها.https://www.youtube.com/watch?v=WErL_z4IG4s

 مشاركتها فى الموسم الرابع من أرابز جوت تالنت 
 كسبت  ياسمينا بالباز الدهبى من الفنانة نجوى كرم بعد ما غنت عن العشاق وانت عمرى لأم كلثوم فى مرحلة تجارب الاداء، و كانت الوحيدة من اللى كسبو الباز الذهبى ووصلت للنهائى وده بعد ما غنت الف ليلة وليلة فى نص النهائي و كسبت  بأعلى اعلى نسبة تصويت.كانت ياسمينا المغنية الوحيدة اللى وصلت للنهائي.
اختارت ياسمينا اغنية صعبة قوى لأم كلثوم عشان تغنيها فى النهائى هيا الأطلال. الاغنية عجبت نجوى كرم قوى لدرجة انها وعدت ياسمينا بعمل مشترك. جابت ياسمينا المركز التانى بعد المتسابق صلاح انترتاينر و كانت مفاجأة علشان كل الحكام رشحوها للقب.، فيديوات اداءها على اليوتيوب كانو أكتر مشاهدة من باقى المتسابقين مثلا فيديو تجارب الاداء أكتر من 20 مليونhttps://www.youtube.com/watch?v=PqBkb5rKuCU ونص النهائى أكتر من اربعة مليون.

 بعد أرابز جوت تالنت 
قال والد ياسمينا أنه رفض عرض مقدم من شركة انتاج معروفة لاحتكار صوت ياسمينا.
اشتهرت ياسمينا جدا بعد مشاركتها فى البرنامج عشان اداءها المميز و انتشار البرنامج فى العالم العربى ،ويدل على كده ان عدد مشاهدات اليوتيوب لفيديو اداء ياسمينا فى النص نهائى بس فى قناة البرنامج أكتر من عدد مشاهدات كل الفيديوات فى قناتها فى اليوتيوب واللى هى موجودة من أكتر من سنةhttps://www.youtube.com/user/yasmeenalelwaney/about وزاد عدد متابعيها فى فيس بوك الى أكتر من مية الف متابع.
رجعت ياسمينا للتدريبات و الحفلات فى دار الاوبرا المصرية واتقابلت فى قنوات الراديو والتلفزيون.لما قابلتها منى الشاذلى على قناة سى بى سى مصر غنت 3 اغانى مع اعضاء الفرقة القومية للمزيكا العربية ولما قابلتها قناة النهار النهارده غنت 3 اغانى غيرها مع نفس اعضاء الفرقة القومية للمزيكا العربية.
وأحيت ياسمينا حفل الختام لمهرجان القاهرة الدولى لسينما وفنون الطفل بحضور وزير الثقافة، على المسرح المكشوف،و قدمت مجموعة من الاغانى الوطنية، بقيادة المايسترو الكبير سليم سحاب. و قدم ليها وزير الثقافة جايزة خاصة عشان مساهماتها فى كتير من النشاطات والحفلات الغنائيه فى مصر. وحيكون ليها حفلات خاصة فى دار الاوبرا المصرية وحيعلنوا عنها فى موقعها الرسمي. واعلن اتحاد الاذاعة والتلفزيون المصرى انهم حيعيدوا احياء حفلات ليالى التلفزيون بمشاركة ياسمينا مع مطربين مشهورين زى هانى شاكر و لطيفه.

 المصادر 
ياسمينا العلواني

تصنيف:مواليد 1998
تصنيف:مغنيات مصريات
تصنيف:اسماعيلاويه